Diari Oficial de la Generalitat Valenciana


Sumari del DOGV 6187, del 19-01-2010 (2010/57)

Informació pública de la modificació puntual núm. 10 de les normes subsidiàries de planejament municipal.
---------------------------------------------------------------------------------------------------------

### Dades del document

Número de DOGV
:   6187

Data del DOGV
:   19-01-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/57


Data del document
:   23-12-2009

Organisme emissor
:   Ajuntament d'Atzeneta d'Albaida

Tipus de document
:   Informació Pública

Descriptors 

:   * Atzeneta d'Albaida
    * administració local
    * pla d'urbanisme

Informació pública de la modificació puntual núm. 10 de les normes subsidiàries de planejament municipal. [2010/57]  
El Ple de la corporació, en sessió ordinària celebrada en data 23 de desembre de 2009, va acordar aprovar inicialment i sotmetre a informació pública, durant el termini d'un mes, la modificació puntual núm. 10 de les normes subsidiàries de planejament municipal de l'Ajuntament d'Atzeneta d'Albaida, la documentació de la qual comprén la memòria i l'estudi d'integració paisatgística i desenvolupar el pla de participació pública de l'estudi d'integració paisatgística, i el seu abast és el següent:  
«Abast del projecte:  
La modificació que es planteja és d'escàs abast, i suposa l'accessibilitat a una parcel·la per al seu canvi a ús viari i dotacional múltiple. Comprén les parcel·les cadastrals 7316846 YJ1071E, del carrer de Sant Roc, número 44, que disposaria de la condició de viari del sistema d'espais lliures, i de les parcel·les 7315201YJ1071E i 7315202YJ1071E, que disposarien d'ús dotacional públic, excepte l'espai d'ampliació de la senda existent.  
Les parcel·les confronten pel seu límit oest amb la séquia del Port, que forma part de l'Inventari Etnològic del catàleg inclòs en el Pla General en tramitació i són limítrofs amb el llavador del camí del Teular i llavador de Jeremías, també inclosos en el catàleg.  
Limítrof amb les parcel·les mencionades hi ha una xicoteta senda que comunica les parts posteriors de les cases amb front de fatxada al carrer de Sant Vicent, amb el camí i séquia del Port.  
Els usos actuals són de sòl urbà residencial.»  
Durant este termini, a comptar del dia següent a la publicació en el Diari Oficial de la Comunitat Valenciana, l'expedient es podrà consultar en la Secretaria de l'Ajuntament per a possibles suggeriments i al·legacions, de conformitat amb el que disposa l'article 83.2 de la Llei 16/2005, de 30 de desembre, de la Generalitat, Urbanística Valenciana.  
Així mateix, s'acorda suspendre la tramitació i atorgament de llicències d'activitat, parcel·lació de terrenys, d'edificació i de demolició en l'àrea objecte del projecte de modificació puntual número 10 exposat al públic, les noves determinacions del qual suposen modificació del règim urbanístic vigent, sense que siga necessari ni exigible assenyalar expressament les àrees afectades per la suspensió. Esta suspensió tindrà una duració màxima d'un any, i s'extingirà amb l'aprovació definitiva de la modificació puntual sotmesa a informació pública, sense perjuí que la tramitació de qualsevol altre expedient puga afectar-li.  
Atzeneta d'Albaida, 23 de desembre de 2009.- L'alcalde: José Hermenegildo Descals Guerrero.